stanford-oval/wikipedia huggingface dataset:
แอดแวนเจอร์ ไทม์

| แอดแวนเจอร์ ไทม์ |
| --- | --- |
ประเภท: ตลก แฟนตาซี ผจญภัย นิยายวิทยาศาสตร์ เรื่องราวแนวก้าวผ่านวัย
สร้างโดย: เพนเดิลตัน วาร์ด
กำกับโดย:  ลาลี เลชลิทเชอร์  
ผู้กำกับศิลป์:   แพททริค แม็คเฮล  โคล แซนชีซ  อดัม มูทโต  เนท แคช 
เสียงของ:   เจเรมี ชาดา  จอห์น ดิเม็กกิโอ  ฮินเด็น วอร์ช  นิกิ หยาง  ทอม เคนนี  โอลิเวีย ออลสัน  เพนเดิลตัน วอร์ด  โพลี ลู ลิฟวิสตัน  เจสสิกา ดิคิคโก 
ดนตรีแก่นเรื่องเปิด: "Adventure Time" แสดงโดยเพนเดิลตัน วาร์ด
ดนตรีแก่นเรื่องปิด: "The Island Song"แสดงโดย แอชลีย์ อีริคสัน
ผู้ประพันธ์เพลง: Casey James Basichis ทิม คีเฟอร์
ประเทศแหล่งกำเนิด: สหรัฐอเมริกา
จำนวนฤดูกาล: 10‡
จำนวนตอน: 283 (รายชื่อตอน)
การผลิต
ผู้อำนวยการผลิต:   เฟร็ด เซอเบร์ต  เดริค ดรายมอน  เพนเดิลตัน วอร์ด  อดัม มูทโต  Co-executive producers: Adam Muto 
ผู้อำนวยการสร้าง:   เคลลี คลีว  เพนเดิลตัน วอร์ด  Supervising producers:  Nick Jennings  ทรูรป แวน ออมาน  อดัม มูทโต 
ความยาวตอน: 11 นาที 6 นาที (เฉพาะpilot)
บริษัทผู้ผลิต: Frederator Studios Cartoon Network Studios
ออกอากาศ
เครือข่าย: Cartoon Network Nicktoons (pilot only)
ออกอากาศ: 5 เมษายน 2553 (2010-04-05) – 3 กันยายน 2561 (2018-09-03)
การแสดงที่เกี่ยวข้อง
แอดแวนเจอร์ ไทม์: ดิสแทนซ์แลนดส์ แอดแวนเจอร์ ไทม์: ฟิโอน่าแอนด์เค้ก
แอดแวนเจอร์ ไทม์ (อังกฤษ: Adventure Time) เป็นการ์ตูน โดย เพนเดิลตัน วาร์ด สร้างให้ Nintendo ซีรีส์จะติดตามการผจญภัยของเด็กผู้ชายที่ชื่อว่า ฟินน์ (ให้เสียงโดย Jeremy Shada) กับเพื่อนสนิทและพี่ชายบุญธรรม เจค (ให้เสียงโดย John DiMaggio) หมาที่มีพลังพิเศษในการเปลี่ยนรูปรูปทรงและขนาดตามที่ใจนึกคิด ฟินน์และเจคอาศัยอยู่ที่เเกรนไลน์ ในที่นั่นพวกเขามีความสัมพันธ์กับตัวละครส่วนใหญ่มากมาย
ประกอบด้วย:Princess Bubblegum (ให้เสียงโดย Hynden Walch), Ice King (ให้เสียงโดย Tom Kelly) ,Marcelin The Vampire Queen (ให้เสียงโดย Olivial Olson) และ BMO (ให้เสียงโดย Nikki Yong) ซีรีส์นี้เริ่มฉายครั้งแรกใปี 2007 เป็นการสร้างแบบสั้น เพื่อ Nicktoons และ Frederator Studios' animator Series Random! หลังจากการสร้างแบบสั้นเกิดกระแสฮิตบนอินเทอร์เน็ต Cartoon Network ได้จ้างให้สร้างเป็นซีรีส์แบบยาว มีการดูก่อนแสดงภาพยนตร์ในวันที่ 11 มีนาคม 2010 และฉายจริงในวันที่ 5 เมษายน 2010
ดีวีดี "แอดเวนเจอร์ ไทม์" ในประเทศไทยได้วางจำหน่ายในประเทศไทยโดย บริษัท เอ็ม วี ดี จำกัด (M V D Company Limited)
ตัวละคร > ฟินน์ (Finn)

ตัวละครเอกในเรื่อง อยู่กับพี่ชายที่ชื่อ เจค ฟินน์เป็นมนุษย์คนเดียวในเรื่อง รักการผจญภัยเป็นที่สุด ต่อมาในตอน min and Marty  ก็ได้เผยว่าฟินน์นั้นเป็นลูกของมาร์ตินและมิโนว้า แคมเบลซึ่งฟินน์เคยอาศัยอยู่เกาะผู้สร้างมาก่อน ตอนที่มาร์ตินกับเด็กทารกฟินน์หนีการไล่ล่าของพวกไฮเดอร์ศัตรูเก่าของมาร์ติน โดยสาเหตุที่ฟินน์เป็นโรคกลัวนํ้าคือฟินน์เคยเจอผู้พิทักษ์เกาะ แต่หลังจากเหตุการณ์ในตอน escape from the citadel ฟินน์เสียแขนจากการยื้อยานอวกาศของพ่อตัวเองเอาไว้ แต่เศษของดาบหญ้ากลายมาเป็นดอกไม้ตรงแขนที่ขาดของฟินน์ ในตอน brezzy ดอกไม้ที่แขนฟินน์ได้กลายเป็นแขนใหม่แต่ตอน two swords แขนหญ้าของฟินน์ไปผสานกับดาบฟินน์เป็น เฟริน ทำให้เขาต้องแขนขาดอีกครั้ง ครั้งนี้บับเบิ้ลกัมได้ให้แขนเทียมมาแทนแขนเก่า ซึ่งสามารถเปลี่ยนเป็นเครื่องมือต่างๆได้ตามสถานการณ์ เช่น ฟินน์เปลี่ยนเขนขวาของตัวเองให้เป็นเครื่องตัดหญ้าเพื่อไปสู้กับเฟริน(จากตอนthree buckets หรือ ทฤษฎีถังสามใบ)
ตัวละคร > ฟิโอน่า (Fiona)

เป็นตัวละครเวอร์ชันสลับเพศของฟินน์
ตัวละคร > เจค (Jake)

ตัวละครเอกของเรื่อง อยู่กับพี่น้องชื่อ ฟินน์ มีแฟนชื่อ เลดี้ เรนนิคอร์น จนมีลูก 5 ตัว คือ ชาร์ลี, ทีวี, วิโอล่า, คิมคิลวาน, และ เจคจูเนียร์
ตัวละคร > เค้ก (Cake)

เป็นตัวละครเวอร์ชันสลับเพศของเจค
ตัวละคร > กันเธอร์ (Gunter)

ตัวเพนกวิน อาศัยอยู่ในอาณาจักรน้ำแข็งกับไอซ์คิงร่างที่แท้จริงคือ ออร์กาล็อก สิ่งมีชีวิตโบราณที่อยู่ในอวกาศและได้กลายพันธุ์จากคำขอพรของมงกุฏ
ตัวละคร > เจ้าหญิงบั๊บเบิ้ลกัม (Princess Bubblegum)

เจ้าหญิงบั๊บเบิ้ลกัมหรือเจ้าหญิงหมากฝรั่ง เพื่อนสาวของฟินน์ เป็นเจ้าหญิงแห่งอาณาจักรแคนดี้ อวตารธาตุแคนดี้ โดยเจ้าหญิงไม่ได้อายุ 19 เพราะเจ้าหญิงแก่แล้ว ซึ่งบั๊บเบิ้ลกัมมีชีวิตมาตั้งแต่ mushroom war เนื่องจากเธอเกิดมาจาก mother gum ที่เป็นหมากฝรั่งกลายพันธุ์
ตัวละคร > เจ้าชายกัมบอล (Prince Gumball)

เป็นตัวละครเวอร์ชันสลับเพศของเจ้าหญิงบั๊บเบิ้ลกัม
ตัวละคร > บีโม่ (BMO)

ตัวเครื่องทีวีและวีดีโอ อยู่บ้านเดียวกับฟินและเจค ทั้งสองคนมักจะเล่นวิดีโอเกมหรือดูหนังจากบีโม่เป็นประจำ แต่เมื่อทั้งสองคนไม่อยู่ บีโม่ก็จะจินตนาการและเล่นคนเดียวโดยไม่เดือดร้อนอะไร บีโม่เป็นเพศชาย
ตัวละคร > มาซีลีน (Marcelline)

ราชินีแวมไพร์ รัชทายาทอาณาจักรไนท์โทสเฟียร์ เธอเคยเป็นเจ้าของบ้านต้นไม้ที่ฟินน์กับเจคอาศัยอยู่ เธอชอบทานอาหารที่มีสีแดงสด เจคกลัวเธอเพราะเธอเป็นแวมไพร์ มาซีลีนมีความสัมพันธ์ที่ไม่ค่อยดีกับพ่อของเธอ เธอเคยเป็นเพื่อนกับไอซ์คิงตอนที่ไอซ์คิงยังจำตัวตนของเขาได้ก็คือไซม่อนขณะนั้นมาซีลีนยังเป็นเพียงแค่เด็กอยู่ เธอมักมีปัญหากับเจ้าหญิงบับเบิ้ลกัมแต่สุดท้ายทั้งคู่ก็เป็นคนรักที่ดีต่อกัน
ตัวละคร > มาแชล ลี (Marshall Lee)

เป็นตัวละครเวอร์ชันสลับเพศของมาเซลีน
ตัวละคร > เจ้าหญิงลัมปี้สเปซ (Lumpy Space Princess)

เจ้าหญิงลัมปี้สเปซหรือเจ้าหญิงดาวมะปูด เป็นเจ้าหญิงแห่งอาณาจักรลัมปี้สเปซ
ตัวละคร > เจ้าหญิงเฟลม (Flame Princess)

เจ้าหญิงเฟลมหรือเจ้าหญิงเพลิง เพื่อนสาวของฟินน์ เป็นเจ้าหญิงแห่งอาณาจักรไฟ อวตารธาตุไฟ
ตัวละคร > เจ้าหญิงสไลม์ (Slime Princess)

เจ้าหญิงสไลม์หรือเจ้าหญิงเมือก เป็นเจ้าหญิงแห่งอาณาจักรสไลม์ อวตารธาตุเมือก
ตัวละคร > เลดี้ เรนนิคอร์น (Lady Rainicorn)

แฟนสาวของเจค ต่อมาได้ให้กำเนิดลูก 5 ตัวกับเจค คือ ชาร์ลี, ทีวี, วิโอล่า, คิมคิลวาน, และ เจคจูเนียร์
ตัวละคร > มาร์ติน (Martin)

พ่อของฟินน์ที่ปัจจุบันกลายเป็นตัวตนระดับคอสมิค
ตัวละคร > เบ็ตตี้ กรอฟ (Betty Grof)

คู่หมั้นของไซม่อน แพตติคอฟ
ตัวละคร > คิง ออฟ อู (King of Ooo)

ศัตรูวายร้ายที่มาปกครองอาณาจักรแคนดี้แทนเจ้าหญิงบั๊บเบิ้ลกัม
ตัวละคร > ฮันซัน อบาเดียร์ (Hunson Abadeer)

พ่อของมาเซลีน เป็นผู้ปกครองอาณาจักรไนท์โทสเฟียร์
ตัวละคร > เอิร์ล ออฟ เลมอนแกรป (Earl of Lemongrab)

เป็นสิ่งทดลองแรกของเจ้าหญิงบับเบิ้ลกัม  ผู้นำแห่งอาณาจักรเอิร์ลเลมอนแกรป ซึ่งปกครองแบบระบอบเผด็จการ
ตัวละคร > พาเทียนเซนต์พิม (Patience St. Pim)

ศัตรูวายร้ายของฟินน์กับเจค อวตารธาตุน้ำแข็ง
ตัวละคร > เฟิร์น (Fern)

ศัตรูวายร้ายของฟินน์กับเจค เป็นอดีตดาบของฟินที่ถูกขายให้ฟินน์โดยพ่อมดหญ้า และกลับมาเป็นต้นไม้สูงในอีก1000ปีข้างหน้า โดยเฟรินคือตัวตนของฟินน์ที่อยู่ในดาบฟินน์ผสานเข้ากับปีศาจในดาบหญ้า เกลียดฟินน์เพราะตนเองมักแพ้ฟินน์
ตัวละคร > กัมบาลด์ (Gumbald)

ศัตรูวายร้ายของฟินน์กับเจค ลุงของเจ้าหญิงบั๊บเบิ้ลกัม
ตัวละคร > GOLB

อาจารย์ของเดอะลิช เป็นตัวแทนความวุ่นวายมักจะปรากฏเมื่อมีสงคราม เช่นตอน come along with me
ตัวละคร > เดอะลิช (The Lich)

ศัตรูวายร้ายของฟินน์กับเจค เป็นสิ่งที่เกิดมาจากดาวหางแคทาลิสสีเขียวสามารถทำลายล้างได้ทุกอย่างและสามรถสะกดจิตผู้คนได้ เดอะลิชนั้นไม่มีร่างที่แท้จริง แต่จะใช้วิธีสิงร่าง
ตัวละคร > ไอซ์คิง (Ice King)

คิงไอซ์หรือราชาน้ำแข็ง ราชาแห่งอาณาจักรน้ำแข็ง มักจะชอบลักพาตัวเจ้าหญิงมาเป็นของตัวเองจนต้องต่อสู้กับฟินน์อยู่บ่อยๆ ได้รับพลังน้ำแข็งจากมงกุฏวิเศษ ที่ซื้อมาจากท่าเรือ
ตัวละคร > ไอซ์ควีน (Ice Queen)

เป็นตัวละครเวอร์ชันสลับเพศของไอซ์คิง
ตัวละคร > พ่อบ้านเปปเปอร์มินต์ (Peppermint Butler)

พ่อบ้านของเจ้าหญิงเจ้าหญิงบั๊บเบิ้ลกัม คอยดูแลอาณาจักรแคนดี้ มักชอบเล่นมนต์ดำ
ตัวละคร > แม่บ้านบัตเตอร์สกอตช์ (Butterscotch Butler)

แม่บ้านของเจ้าชายกัมบอล คอยดูแลอาณาจักรแคนดี้ มักชอบเล่นมนต์ดำ
รายชื่อตอน

| ลำดับ | ชื่อตอน |
| --- | --- |
1: "Adventure Time"
| ลำดับ | ชื่อตอน |
| --- | --- |
1: "Slumber Party Panic"
2: "Trouble in Lumpy Space"
3: "Prisoners of Love"
4: "Tree Trunks"
5: "The Enchiridion!"
6: "The Jiggler"
7: "Ricardio the Heart Guy"
8: "Business Time"
9: "My Two Favorite People"
10: "Memories of Boom Boom Mountain"
11: "Wizard"
12: "Evicted!"
13: "City of Thieves"
14: "The Witch's Garden"
15: "What is Life?"
16: "Ocean of Fear"
17: "When Wedding Bells Thaw"
18: "Dungeon"
19: "The Duke"
20: "Freak City"
21: "Donny"
22: "Henchman"
23: "Rainy Day Daydream"
24: "What Have You Done?"
25: "His Hero"
26: "Gut Grinder"
ดูเพิ่ม

การ์ตูนเน็ตเวิร์ก
การ์ตูนเน็ตเวิร์คเอเชียตะวันออกเฉียงใต้
แอดแวนเจอร์ ไทม์: ดิสแทนซ์แลนดส์ (Adventure Time: Distant Lands)
แอดแวนเจอร์ ไทม์: ฟิโอน่าแอนด์เค้ก (Adventure Time: Fionna and Cake)
เซเวนทีน (วงดนตรี)

| เซเวนทีน |
| --- | --- |
เซเวนทีนในเดือนมิถุนายน 2022 จากซ้ายไปขวา: อูจี, ซึงกวัน, มินกยู, จ็องฮัน, เวอร์นัน, โฮชี, ดิเอต, ทีโน, จอชัว, ดีเค, จุน, ว็อนอู และเอส.คูปส์
ข้อมูลพื้นฐาน
ที่เกิด: โซล เกาหลีใต้
แนวเพลง:  เคป็อป  ซินท์ป็อป  ฮิปฮอป  อาร์แอนด์บี  อีดีเอ็ม 
ช่วงปี: 2015–ปัจจุบัน
ค่ายเพลง:  เพลดิส  เกฟเฟน  ยูนิเวอร์แซล 
กลุ่มย่อย:  บีเอสเอส 

สมาชิก:  เอส.คูปส์  จ็องฮัน  จอชัว  จุน  โฮชี  ว็อนอู  อูจี  ดีเค  มินกยู  ดิเอต  ซึงกวัน  เวอร์นัน  ทีโน 

เว็บไซต์: www.pledis.co.kr/html/artist/seventeen
เซเวนทีน (อังกฤษ: Seventeen เขียนด้วยตัวใหญ่ทั้งหมดหรือย่อว่า SVT; เกาหลี: 세븐틴; อาร์อาร์: Sebeuntin) เป็นบอยแบนด์เกาหลีใต้ ก่อตั้งโดยเพลดิสเอนเตอร์เทนเมนต์ ประกอบด้วยสมาชิกจำนวนสิบสามคนคือ เอส.คูปส์, จ็องฮัน, จอชัว, จุน, โฮชี, ว็อนอู, อูจี, ดีเค, มินกยู, ดิเอต, ซึงกวัน, เวอร์นัน และทีโน ได้รับความนิยมจากผู้ชมจำนวนมากนับตั้งแต่เปิดตัวและเติบโตจนกลายเป็น กลุ่มเคป็อป ที่ได้รับการยอมรับในระดับสากล ด้วยดนตรีและการแสดงที่เป็นเอกลักษณ์
เซเวนทีนเปิดตัวเมื่อวันที่ 26 พฤษภาคม ค.ศ. 2015 ด้วยอีพี 17 Carat ซึ่งกลายเป็นอัลบั้มเคป็อปที่ติดชาร์ตยาวนานที่สุดแห่งปีในสหรัฐ และเป็นอัลบั้มหน้าใหม่เพียงอัลบั้มเดียวที่ติดอันดับ "10 อัลบั้มเคป็อปยอดเยี่ยมแห่งปี 2015" ของบิลบอร์ด เซเวนทีนวางจำหน่ายสตูดิโออัลบั้มมาแล้ว 4 อัลบั้ม อีพี 12 อีพี และอัลบั้มออกใหม่อีก 3 อัลบั้ม
กลุ่มจะแสดงเป็นกลุ่มเดียวและสมาชิกจะแบ่งออกเป็น 3 กลุ่มย่อย แต่ละกลุ่มมีความเชี่ยวชาญที่แตกต่างกัน: 'กลุ่มฮิปฮอป', 'กลุ่มเสียงร้อง' และ'กลุ่มการแสดง' นับตั้งแต่เปิดตัวเซเวนทีนได้ออกสตูดิโออัลบั้มสามชุดและอีพีอีกสิบเพลง
เซเวนทีนถือเป็นกลุ่มไอดอลที่ "ผลิตเอง" โดยสมาชิกมีส่วนร่วมอย่างมากในการแต่งเพลง, การออกแบบท่าเต้นและด้านอื่น ๆ ของดนตรีและการแสดงของพวกเขา
ประวัติ > ก่อนเปิดตัว

ในปี พ.ศ. 2556 เพลดิสเอนเตอร์เทนเมนต์ ได้เริ่มต้นโครงการที่มีชื่อว่า "เซเวนทีนทีวี" (SEVENTEEN TV) มีการออกอากาศทาง Ustream ในปี 2012-2014 ด้วยสมาชิก 13 คน เป็นรายการที่ถ่ายทอดให้เห็นถึงสมาชิกเซเวนทีน (ซึ่งในขณะนั้นยังเป็นศิลปินฝึกหัด) ในอิริยาบถต่าง ๆ ทั้งการฝึกซ้อม การร้องเพลง การเต้น รวมไปถึงทำกิจกรรมต่าง ๆ ร่วมกันภายในห้องฝึกซ้อม และมีการประเมินผลความสามารถในด้านต่าง ๆ ด้วย นอกจากนี้เซเวนทีนยังได้มีคอนเสิร์ตเป็นของตัวเองภายใต้ชื่อ "Like Seventeen Concerts" ก่อนที่จะเปิดตัวอย่างเป็นทางการ
ประวัติ > 2015: เปิดตัวด้วย เซเวนทีนกะรัต และ บอยส์บี

ในวันที่ 19 เมษายน พ.ศ. 2558 เพลดิสเอนเตอร์เทนเมนต์ ได้ปล่อยตัวอย่างแรกของรายการเรียลลิตีแรกของเซเวนทีน Seventeen Project: Debut Big Plan โดยรายการได้ออกอากาศตอนแรกในวันที่ 2 พฤษภาคม 2558 และออกอากาศตอนสุดท้ายในวันที่ 26 พฤษภาคม 2558 ซึ่งเป็นเปิดตัวโชว์เคสที่ถ่ายทอดสดเป็นเวลา 1 ชั่วโมงเต็ม และเปิดตัวอย่างสวยงามด้วยเพลง 'Shining Diamond' ที่แต่งเนื้อร้องและออกแบบท่าเต้นโดยสมาชิกในวง ซึ่งบ่งบอกตัวตนและจุดเริ่มต้นของเซเวนทีนได้เป็นอย่างดี และได้รับแหวนประจำตัวคืน ที่ใส่ตั้งแต่ก่อนเปิดตัวอย่างเป็นทางการจนถึงปัจจุบัน ภายในแหวนสลักชื่อวงชื่อสมาชิกแต่ละคน (เจ้าของแหวน) ไว้ด้วย เป็นการประกาศว่าเป็นสมาชิกที่ได้รับการยืนยันว่าเป็นเซเวนทีนอย่างเป็นทางการและเป็นหนึ่งเดียวกันตลอดไป
ในวันที่ 29 พฤษภาคม พ.ศ. 2558 เซเวนทีนได้ปล่อยมิวสิกวิดีโอเพลงแรก "Adore U"(아낀다) ที่เป็นเพลงไทเทิลหลัก พร้อมกับมินิอัลบั้มแรก '17 CARAT' ในรูปแบบดิจิทัลดาวน์โหลดออกมาอย่างเป็นทางการในวันเดียวกัน ก่อนที่แบบอัลบั้มนั้นจะออกวางขายตามมาในวันที่ 2 มิถุนายน โดยอัลบั้มนี้เปิดตัวในอันดับที่ 8 ของชาร์ตอัลบั้มกาออนและติดชาร์ตในอันดับที่ 9 ของชาร์ตอัลบั้มโลกบิลล์บอร์ดภายในสัปดาห์แรกที่ปล่อยออกมาโดยสามารถอยู่ในชาร์ตได้นานถึง 11 สัปดาห์ ซึ่งอัลบั้ม '17 CARAT' นี้ยังถูกจัดให้อยู่ในอับดับที่ 9 ของการจัดอันดับ สุดยอดอัลบั้มเค-ป็อปที่ดีที่สุดแห่งปี 2015 ที่จัดอันดับโดยบิลบอร์ดอีกด้วย ซึ่งเซเวนทีนนั้นเป็นศิลปินหน้าใหม่เพียงวงเดียวที่ติดอยู่ในการจัดอันดับนี้
ในวันที่ 31 สิงหาคม พ.ศ. 2558 เซเวนทีนได้ปล่อยทีเซอร์ของมินิอัลบั้มชุดที่ 2 'BOYS BE' ซึ่งได้ทำออกมาเป็น 2 รูปแบบ คือ แบบ Hide และแบบ Seek และปล่อยมิวสิกวิดีโอ เพลงไทเทิล "Mansae"(만세) ออกมาในวันที่ 10 กันยายน อัลบั้มนี้เปิดตัวในอันดับที่ 2 ของกาออนชาร์ต และติดชาร์ตในอันดับที่ 1 ของชาร์ตอัลบั้มโลกบิลล์บอร์ด โดยอัลบั้ม 'BOYS BE' นั้นสามารถทำยอดขายได้มากกว่า 100,000 แผ่น ซึ่งทำให้เซเวนทีนกลายเป็นศิลปินหน้าใหม่ที่สามารถทำยอดขายอัลบั้มได้สูงที่สุดในปี พ.ศ. 2558 ในฐานะของศิลปินหน้าใหม่ เซเวนทีนนั้นมีชื่ออยู่ในการจัดอันดับของ "Billboard's 21 Under 21 2015: Music's Hottest Young Stars" (21 ศิลปินดาวรุ่งสุดฮอตแห่งปี พ.ศ. 2558 ที่อายุต่ำกว่า 21 ปี) ซึ่งเซเวนทีนเป็นศิลปินเกาหลีเพียงกลุ่มเดียวที่มีชื่ออยู่ในการจัดอันดับนี้ และได้ฉายา Monster Rookies หรือรุกกี้ปีศาจจากสื่อต่าง ๆ ในประเทศเกาหลี เพราะเป็นไอดอลที่ทำเองหมดทุกอย่าง
ในวันที่ 9 พฤศจิกายน พ.ศ. 2558 เพียง 7 เดือนหลังจากเปิดตัวเซเวนทีนได้ประกาศจัดคอนเสิร์ตเดี่ยวอย่างเป็นทางการเป็นครั้งแรก ภายใต้ชื่อ 2015 LIKE SEVENTEEN - Boys Wish Concert โดยคอนเสิร์ตนี้จะจัดขึ้นในวันที่ 24-26 ธันวาคม พ.ศ. 2558 ณ หอศิลป์ยงซัน ประเทศเกาหลีใต้ ซึ่งเมื่อเปิดขายบัตรในวันที่ 24 พฤศจิกายนนั้น บัตรเข้าชมคอนเสิร์ตทั้ง 3 วันก็ถูกขายหมดภายใน 1 นาที
ในวันที่ 4 ธันวาคม พ.ศ. 2558 เซเวนทีนได้ปล่อยผลงานดิจิทัลซิงเกิลพิเศษ "Q&A" ซึ่งเป็นการร่วมงานกันของสมาชิกจากเซเวนทีน (เอส.คูปส์ อูจี และเวอร์นัน) กับนักร้องสาวเอลี
ประวัติ > 2016: เลิฟแอนด์เลตเทอร์, ทัวร์เอเชีย และ โกอิงเซเวนทีน

ในวันที่ 13 มกราคม พ.ศ. 2559 เซเวนทีนได้ประกาศรายละเอียดเกี่ยวกับคอนเสิร์ต LIKE SEVENTEEN - Boys Wish ENCORE CONCERT ซึ่งเป็นการต่อยอดความสำเร็จของคอนเสิร์ตเมื่อปลายปีที่ผ่านมา โดยคอนเสิร์ตจะจัดขึ้นในวันที่ 13 และ 14 กุมภาพันธ์ พ.ศ. 2559 และเปิดขายบัตรในวันที่ 19 มกราคม พ.ศ. 2559 โดยบัตรคอนเสิร์ตทั้งหมด 7,000 ที่นั่ง สามารถขายหมดภายใน 5 นาที และในวันที่ 14 กุมภาพันธ์ พ.ศ. 2559 ซึ่งเป็นคอนเสิร์ตวันสุดท้าย เซเวนทีนได้ประกาศชื่อของแฟนคลับอย่างเป็นทางการ โดยใช้ชื่อว่า กะรัต ลีดเดอร์เอส.คูปส์ได้บอกความหมายว่า 'กะรัตบ่งบอกคุณค่าของเพชร ที่ทำให้เซเวนทีนเปล่งประกาย' และ 'พวกคุณคือกะรัตที่ทำให้เพชรทั้ง 13 ส่องสว่าง'
ในวันที่ 25 เมษายน พ.ศ. 2559 เซเวนทีนได้ปล่อยผลงานอัลบั้มเต็มชุดแรกโดยใช้ชื่อว่า 'Love & Letter' ซึ่งได้ทำออกมาเป็น 2 เวอร์ชันคือ เวอร์ชัน Love และเวอร์ชัน Letter ซึ่งอัลบั้มนี้มียอดการสั่งซื้อล่วงหน้าสูงถึง 150,000 อัลบั้ม ซึ่งสูงกว่ามินิอัลบั้มชุดก่อนถึง 4 เท่า และยังติดชาร์ตในประเทศญี่ปุ่นทั้ง ๆ ที่ไม่มีการโพรโมตในประเทศญี่ปุ่นก็ตาม โดยเพลงไทเทิลหลักของอัลบั้มนี้มีชื่อว่า "Pretty U"(예쁘다) ซึ่งถูกปล่อยออกมาในวันที่ 24 เมษายน หลังจากการแสดงโชว์เคสของพวกเขาจบลง อัลบั้มนี้เปิดตัวในชาร์ตอัลบั้มโลกบิลล์บอร์ดในอันดับที่ 3 และด้วยเพลง "Pretty U"(예쁘다) นี้เองที่ทำให้เซเวนทีนสามารถคว้ารางวัลที่ 1 ในรายการเพลงได้เป็นครั้งแรก ในวันที่ 4 พฤษภาคม ในรายการ Show Champion
ในวันที่ 13 พฤษภาคม พ.ศ. 2559 เซเวนทีนได้ประกาศรายละเอียดของการจัดคอนเสิร์ตเอเชีย แปซิฟิกทัวร์ ครั้งแรกซึ่งจะมีขึ้นในช่วงเดือนสิงหาคม SEVENTEEN 1ST ASIA PACIFIC TOUR 'SHINING DIAMONDS' รายชื่อของประเทศที่จะทำการจัดคอนเสิร์ตนั้นมีทั้งสิงคโปร์, ฟิลิปปินส์ (มะนิลา), อินโดนีเซีย (จาการ์ตา), ไทย (กรุงเทพมหานคร), ออสเตรเลีย (เมลเบิร์น), ออสเตรเลีย (ซิดนีย์), นิวซีแลนด์ (ออกแลนด์), ฮ่องกง (เกาลูน), จีน (ปักกิ่ง) และไต้หวัน (ไทเป) ซึ่งได้รับความสนใจอย่างล้นหลามจากทุกประเทศที่ได้ไปทำการแสดง หลังจากจบการทัวร์เอเชียแปซิฟิกครั้งแรก เซเวนทีนก็ปล่อย MixTape เพลงแรก 'CHECK IN' หลังจากเปิดตัวเพื่อตอบแทนแฟนคลับในประเทศต่าง ๆ ที่แต่งขึ้นโดยสมาชิกฮิปฮอปทีม เอส.คูปส์ ว็อนอู มินกยู เวอร์นัน ซึ่งในเนื้อเพลงมีชื่อประเทศที่พวกเค้าได้ไปทำการแสดงในเอเชียแปซิฟิกทัวร์ครั้งนี้
หลังจากจบการโพรโมตอัลบั้มเต็มได้ไม่ถึง 3 เดือน เซเวนทีนก็กลับมาอีกครั้งด้วยอัลบั้มรีแพ็กกิจ 'Love & Letter' ในวันที่ 3 กรกฎาคม 2559 ด้วยเพลงไทเทิล "Very Nice"(아주 NICE) ในแนวฟังกีที่มีจังหวะสนุกสนาน กับท่าเต้นที่สนุกพร้อมเพรียงเป็นที่จดจำและคำฮิตติดปาก 'อาจูไนซ์!' เป็นเอกลักษณ์ที่เราคุ้นเคยกันดีในแบบเซเวนทีน วันที่ 5 ตุลาคม 2559 เพลดิสเอนเตอร์เทนเมนต์ได้ประกาศสีประจำวงของเซเวนทีนอย่างเป็นทางการในวันครบ 500 วันเปิดตัวของเซเวนทีนเอง นั่นก็คือสี Rose Quartz & Serenity ซึ่งเป็นสีที่เป็นเอกลักษณ์ของเซเวนทีนมาตั้งแต่เปิดตัวปี 2558 ก่อนจะประกาศอย่างเป็นทางการตรงกับวันพิเศษในปี 2559
วันที่ 4 ธันวาคม 2559 เซเวนทีนได้กลับมาอีกครั้งเป็นรอบที่ 3 ของปีมินิอัลบั้มที่ 3 'Going Seventeen' ด้วยเพลงไทเทิลที่มีชื่อว่า "Boom Boom"(붐붐) จังหวะสนุก ๆ สดใสเช่นเคย และชนะรางวัลรายการเพลงมาได้ถึง 3 ครั้ง เป็นการพัฒนาที่ดีขึ้นเรื่อย ๆ อย่างต่อเนื่อง
ประวัติ > 2019: ยูเมดมายดอว์น

ในที่ 21 มกราคม 2562 เซเวนทีนกลับมาในตอนต้นปี ด้วยมินิอัลบั้มชุดที่ 6 ‘YOU MADE MY DAWN’ โดยมีเพลง "HOME" เป็นเพลงที่ใช้ในการโปรโมตครั้งนี้  มียอดขายอัลบั้มรวม 7 วันแรกมากกว่า 330,000 อั้ลบั้ม ใน Hanteo Chart อีกทั้งยังมียอดขายอัลบั้มมากกว่า 400,000 อัลบั้ม เป็นอันดับ 1 ประจำเดือนมกราคมใน Gaon Chart ในวันที่ 30 มกราคม 2562 ก็ชนะรางวัลที่ 1 ในรายการเพลง Show Champion เป็นรางวัลแรกของการโปรโมทในครั้งนี้ แต่ยังไม่หมดเพียงแค่นี้ เซเวนทีนยังชนะรางวัลที่ 1 ในรายการเพลง M COUNTDOWN ,Music Bank ,Music Core และ Inkigayo รวมทั้งหมดแล้ว 10 รางวัลด้วยกัน โดยในครั้งนี้มีการชนะรางวัลที่ 1 ในรายการเพลงครั้งแรกตั้งแต่เปิดตัวมาอย่างรายการ Music Core และ Inkigayo อีกด้วย ถือเป็นการประสบความสำเร็จเป็นอย่างมากในการเริ่มต้นปีนี้
สมาชิก

| ชื่อ | ชื่อจริง | วันเกิด | หมู่เลือด | แหล่งกำเนิด | กลุ่ม |
| --- | --- | --- | --- | --- | --- |
| เอส.คูปส์ | ชเว ซึงช็อล (최승철) | 8 สิงหาคม 1995 | เอบี | แทกู | หัวหน้าวง, หัวหน้ากลุ่มฮิปฮอป |
| จองฮัน (정한) | ยุน จ็องฮัน (윤정한) | 4 ตุลาคม 1995 | บี | โซล | กลุ่มเสียงร้อง |
| โจชัว (조슈아) | ฮง จีซู (홍지수) | 30 ธันวาคม 1995 | เอ | ลอสแอนเจลิส | กลุ่มเสียงร้อง |
| จุน (준) | มุน จุนฮวี (문준희) | 10 มิถุนายน 1996 | บี | เชินเจิ้น จีน | กลุ่มการแสดง |
| โฮชิ (호시) | คว็อน ซุนย็อง (권순영) | 15 มิถุนายน 1996 | บี | นัมยังจู | หัวหน้ากลุ่มการแสดง |
| วอนอู (원우) | ช็อน ว็อนอู (전원우) | 17 กรกฎาคม 1996 | เอ | ชังว็อน | กลุ่มฮิปฮอป |
| อูจี (우지) | อี จีฮุน (이지훈) | 22 พฤศจิกายน 1996 | เอ | ปูซาน | หัวหน้ากลุ่มเสียงร้อง |
| ดิเอต (디에잇) | ซอ มย็องโฮ (서명호) | 7 พฤศจิกายน 1997 | โอ | อันชาน มณฑลเหลียวหนิง | กลุ่มการแสดง |
| มินกยู (민규) | คิม มินกยู (김민규) | 6 เมษายน 1997 | บี | อันยัง | กลุ่มฮิปฮอป |
| ดีเค / โทกย็อม (도겸) | อี ซ็อกมิน (이석민) | 18 กุมภาพันธ์ 1997 | อาร์เอช-โอ | ซูจีกู (Suzy Goo) | กลุ่มเสียงร้อง |
| ซึงกวาน (승관) | พู ซึงกวัน (부승관) | 16 มกราคม 1998 | บี | เชจู | กลุ่มเสียงร้อง |
| เวอร์นัน (버논) | ชเว ฮันซล (최한솔) | 18 กุมภาพันธ์ 1998 | เอ | นิวยอร์ก | กลุ่มฮิปฮอป |
| ดีโน่ (디노) | อี ชัน (이찬) | 11 กุมภาพันธ์ 1999 | เอ | อิกซัน | กลุ่มการแสดง |
กลุ่มย่อย > เซเวนทีนบีเอสเอส

เมื่อวันที่ 21 มีนาคม ค.ศ. 2018 โฮชี, ดีเค และซึงกวัน เปิดตัวในนามสมาชิกกลุ่มย่อยชื่อ บีเอสเอส หรือ พูซ็อกซุน มาจากชื่อเล่นของทั้งสามคน เปิดตัวด้วยเพลง จัสต์ดูอิต และทำการแสดงโปรโมตในช่วงสั้น ๆ
ผลงานเพลง

บทความหลัก: ผลงานเพลงของเซเวนทีน
ผลงานเพลง > สตูดิโออัลบั้ม

First 'Love & Letter' (2016)
Teen, Age (2017)
An Ode (2019)
Face The Sun (2022)
ผลงานการแสดง > รายการโทรทัศน์

| ปี | เครือข่าย | ชื่อ |
| --- | --- | --- |
| 2015 | เอ็มบีซี | Big Debut Plan |
| 2016 | เอ็มบีซี | Seventeen's One Fine Day |
| 2017 | เอ็มบีซี | Seventeen's One Fine Day in Japan |
| 2018 | เอ็มเน็ต | SVT Club |
คอนเสิร์ตและทัวร์

บทความหลัก: รายชื่อทัวร์คอนเสิร์ตของเซเวนทีน
คอนเสิร์ตและทัวร์ > เอเชีย

Seventeen 1st Asia Tour 2016 Shining Diamonds (2016)
Ideal Cut (2018)
คอนเสิร์ตและทัวร์ > ทั่วโลก

2017 Seventeen 1st World Tour Diamond Edge (2017)
2018 Seventeen Concert 'Ideal Cut' (2018)
Seventeen World Tour 'Ode To You' (2019-2020)
Seventeen World Tour [Be The Sun] 2022
Seventeen [ tour follow , follow again ] 2023 - 2024
Seventeen " right here world tour "        2024 - 2025
รางวัลและการเสนอชื่อ

บทความหลัก: รายชื่อรางวัลและการเสนอชื่อที่เซเวนทีนได้รับ
แหล่งข้อมูลอื่น

เว็บไซต์ทางการ
| ด ค กเซเวนทีน |
| --- | --- |
 เอส.คูปส์  จ็องฮัน  จอชัว  จุน  โฮชี  ว็อนอู  อูจี  โทกย็อม  มินกยู  ดิเอต  ซึงกวัน  เวอร์นัน  ทีโน 
สตูดิโออัลบั้ม:  Love & Letter  Teen, Age  An Ode 
อีพี:  17 Carat  Boys Be  Going Seventeen  Al1  You Make My Day  You Made My Dawn  Heng:garæ  ; [Semicolon] 
บริษัท:  เพลดิสเอนเตอร์เทนเมนต์  Space Shower Music  อีพิกเรเคิดส์ 
เกี่ยวข้อง:  Bumzu  เซเวนทีนทีวี 
 ผลงานเพลง  รางวัลและการเสนอชื่อ  ทัวร์คอนเสิร์ต 
เซเวนทีนขณะแสดงในเทศกาลเคป็อปฤดูร้อน 2015 ณ โซลพลาซา
เซเวนทีนขณะแสดงเพลง "ดอนต์วอนนาคราย" ในดรีมคอนเสิร์ต 2017
ธนาคารกสิกรไทย

| --- | --- |

ประเภท: บริษัทมหาชน
การซื้อขาย: SET:KBANK
ISIN: TH1522733780 
อุตสาหกรรม: ธุรกิจการเงิน ธนาคาร
ก่อตั้ง: 8 มิถุนายน พ.ศ. 2488 (79 ปี)
ผู้ก่อตั้ง: โชติ ล่ำซำ พระยาคทาธรบดีสีหราชบาลเมือง (เทียบ อัศวรักษ์)
สำนักงานใหญ่: 400/22 ถนนพหลโยธิน แขวงสามเสนใน เขตพญาไท กรุงเทพมหานคร
บุคลากรหลัก: กอบกาญจน์ วัฒนวรางกูร (ประธานกรรมการ) สุจิตพรรณ ล่ำซำ (รองประธานกรรมการ) ขัตติยา อินทรวิชัย (ประธานเจ้าหน้าที่บริหาร)
รายได้:  185,002.38 ล้านบาท (2562)
สินทรัพย์:  3,293,888.99 ล้านบาท (2562)
ส่วนของผู้ถือหุ้น:  406,357.62 ล้านบาท (2562)
พนักงาน: 19,153
อันดับความน่าเชื่อถือ: Fitch: AA+(tha)
เว็บไซต์: www.kasikornbank.com
ธนาคารกสิกรไทย จำกัด (มหาชน) (อังกฤษ: Kasikornbank Public Company Limited; SET:KBANK) (จีนตัวย่อ: 开泰银行 ; จีนตัวเต็ม: 開泰銀行 ; พินอิน:  Kāi Tài Yínháng) (ญี่ปุ่น: 開泰銀行; โรมาจิ: Hari Tai Ginkō) เป็นธนาคารในประเทศไทย ที่มีคำขวัญว่า "บริการทุกระดับประทับใจ"  ก่อตั้งขึ้นเมื่อวันที่ 8 มิถุนายน พ.ศ. 2488 โดยตระกูลล่ำซำ ปัจจุบันธนาคารกสิกรไทยมีสาขากว่า 800 สาขา และตู้เอทีเอ็มกว่า 8,000 เครื่องทั่วประเทศ ธนาคารกสิกรไทยถือได้ว่าเป็นผู้นำด้านเทคโนโลยีการเงิน โดยการพัฒนาแอปพลิเคชัน K PLUS ให้เป็นแอปพลิเคชัน Mobile Banking ที่มีความเสถียรสูงและมียอดผู้ใช้งานสูงสุดในประเทศไทย และยังมีแอปพลิเคชันอื่น ๆ ที่พัฒนาโดยบริษัทในเครือธนาคาร อาทิ MAKE by KBank, KhunThong (ขุนทอง), K SHOP และ YouTrip
ธนาคารกสิกรไทยมีสำนักงานใหญ่แห่งแรกตั้งอยู่ที่ถนนเสือป่า ต่อมาเมื่อกิจการมีความก้าวหน้ามากขึ้น จึงได้ขยายการบริหารงานและย้ายสำนักงานใหญ่ไปยังสำนักสีลมในปี พ.ศ. 2510, สำนักพหลโยธินในปี พ.ศ. 2526 และสำนักราษฎร์บูรณะ ในปี พ.ศ. 2538 ก่อนจะย้ายสำนักงานใหญ่จากอาคารราษฎร์บูรณะ กลับมายังถนนพหลโยธินในปี พ.ศ. 2564 ถึงปัจจุบัน
ประวัติ

ธนาคารกสิกรไทย (ชื่อภาษาอังกฤษเดิม: Thai Farmers Bank; TFB) ก่อตั้งขึ้นเมื่อวันที่ 8 มิถุนายน พ.ศ. 2488 โดยตระกูลล่ำซำ ทุนจดทะเบียนเริ่มแรก 5 ล้านบาท โดยมีพนักงานชุดแรก จำนวน 21 คน มีอาคารที่ทำการ ซึ่งปัจจุบันเป็นสาขาสำนักถนนเสือป่า ทั้งนี้ งวดบัญชีแรกของธนาคารฯ นับจนถึงวันที่ 31 ธันวาคม สิ้นปีเดียวกัน มียอดเงินฝากจำนวน 12 ล้านบาท และธนาคารฯ มีสินทรัพย์รวม 15 ล้านบาท ต่อมาธนาคารฯได้จดทะเบียนในตลาดหลักทรัพย์แห่งประเทศไทย เมื่อวันที่ 11 กุมภาพันธ์ พ.ศ. 2519 และธนาคารฯได้จดทะเบียนแปลงสภาพเป็นบริษัทมหาชนจำกัด เมื่อวันที่ 13 พฤษภาคม พ.ศ. 2536 จนถึงปัจจุบัน
ณ วันที่ 30 มิถุนายน พ.ศ. 2557  มีทุนจดทะเบียน 30,486 ล้านบาท มีสินทรัพย์จำนวน 2,339,798 ล้านบาท เงินรับฝากจำนวน 1,567,499 ล้านบาท เงินให้สินเชื่อจำนวน 1,471,922 ล้านบาท มีสาขาและสำนักงานย่อยในเขตกรุงเทพมหานครจำนวน 315 สาขา และส่วนภูมิภาคจำนวน 739 สาขา มีสาขาและสำนักงานตัวแทนต่างประเทศจำนวน 11 แห่ง ได้แก่ สาขาลอสแอนเจลิส สาขาฮ่องกง สาขาหมู่เกาะเคย์แมน สาขาเซินเจิ้น สาขาเฉิงตู สาขาย่อยหลงกั่ง สำนักงานผู้แทนกรุงปักกิ่ง สำนักงานผู้แทนนครเซี่ยงไฮ้ สำนักงานผู้แทนเมืองคุนหมิง สำนักผู้แทนงานกรุงโตเกียว และสำนักงานผู้แทนย่างกุ้ง สาขาและสำนักงานผู้แทนในต่างประเทศเหล่านี้ ให้บริการและส่งเสริมความสะดวกต่าง ๆ ด้านการค้า การเงินระหว่างประเทศไทยและประเทศคู่ค้าทั่วโลก
ต่อมาในวันที่ 15 มกราคม พ.ศ. 2561 ธนาคารกสิกรไทยร่วมมือกับจุฬาลงกรณ์มหาวิทยาลัย เปิดตัวบัตรเครดิตจุฬาลงกรณ์มหาวิทยาลัย - กสิกรไทย เป็นบัตรเครดิตที่เจาะกลุ่มคณาจารย์นักศึกษา ของจุฬาลงกรณ์มหาวิทยาลัย เป็นครั้งแรกในประเทศไทย
ณ วันที่ 20 พฤษภาคม พ.ศ. 2567 ธนาคารกสิกรไทย มีจำนวนสาขาทั้งสิ้น 808 สาขา มากเป็นอันดับที่ 3 รองจากธนาคารกรุงไทย และธนาคารกรุงเทพตามลำดับ และมีตู้เอทีเอ็มกว่า 8,000 เครื่องทั่วประเทศ มากเป็นอันดับที่ 3 รองจากธนาคารไทยพาณิชย์ และธนาคารกรุงเทพตามลำดับ
วันที่ 1 มิถุนายน พ.ศ. 2567 ธนาคารออก บัตรเครดิตกสิกรไทย ร่วมกับ ดูโฮม
วันที่ 1 มกราคม พ.ศ. 2568 บริษัทหลักทรัพย์จัดการกองทุน (บลจ.) กสิกรไทย จำกัด แต่งตั้งนายวจนะ วงศ์ศุภสวัสดิ์ ดำรงตำแหน่งกรรมการผู้จัดการ